Document ID: 32005R1607

UREDBA KOMISIJE (ES) št. 1607/2005
z dne 30. septembra 2005
o spremembi Uredbe (ES) št. 296/96 o podatkih, ki jih morajo posredovati države članice, in o mesečnem knjiženju izdatkov, ki se financirajo iz Jamstvenega oddelka Evropskega kmetijskega usmerjevalnega in jamstvenega sklada (EKUJS)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (1) in zlasti člena 7(5) Uredbe,
ob upoštevanju naslednjega:
(1)
Člen 1 Uredbe Komisije (ES) št. 296/96 (2) določa, da Komisija državam članicam, v okviru dodeljenih proračunskih sredstev, da na razpolago sredstva za kritje izdatkov, ki se financirajo iz Jamstvenega oddelka Evropskega kmetijskega usmerjevalnega in jamstvenega sklada (EKUJS).
(2)
Člen 7(1) Uredbe (ES) št. 296/96 določa, da morajo biti izdatki, ki se uveljavljajo v danem mesecu, v skladu z dejanskimi izplačili in prejemki v tistem mesecu. Predvidene so nekatere izjeme od tega načela.
(3)
Za zagotovitev upoštevanja proračuna in do nujnega obsega za izpolnjevanje določb iz člena 1 Uredbe št. 296/96, mora za države članice obstajati možnost, da prilagodijo izjave o izdatkih, ki niso namenjeni ukrepom iz Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) (3), in prijavijo izdatke za naslednji mesec.
(4)
Uredbo (ES) št. 296/96 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Odbora za Evropski kmetijski usmerjevalni in jamstveni sklad -
SPREJELA NASLEDNJO UREDBO:
Člen 1
V prvi pododstavek člena 7(1) Uredbe (ES) št. 296/96 se doda naslednja točka:
„(d)
izdatki, ki so jih imele države članice od 1. do 15. oktobra 2005 in niso namenjeni ukrepom iz Uredbe Sveta (ES) št. 1257/1999 (4) se lahko, če je nujno za izpolnjevanje določb iz člena 1, prijavijo za mesec, ki sledi mesecu izplačila upravičencu.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. septembra 2005

Labels: 12
4
15